Шөнийн галт тэрэг

Шөнийн галт тэрэг нь 1998 онд анхны бүрэлдэхүүнээрээ уран бүтээлээ эхэлсэн Монголын альтернатив рок хамтлаг юм. Дуучин М.Цэцэнбилэг хамтлагт орсон 2001 оныг байгуулагдсан он хэмээн үздэг.

Түүх
Хамтлагийн гишүүд 1996 онд танилцаж байсан бөгөөд 1998 онд Төөгөө, Буянаа, Баясаа, Одхүү гэсэн 4 гишүүний бүрэлдэхүүнтэйгээр байгуулагджээ.

2001 оны намар "Scream" хамтлагт дуучин байсан Цэцэн нэмэгдэж орсноор 5 гишүүнтэй болсон. 2002 оны өвөл гитарчин Буянаа хамтлагаас гарч, тэр жилдээ хуучнаар Scream хамтлагт соло гитарчин хийж байсан Зандаа орсноор буцан 5 гишүүнтэй болсон.

Анхны бүрэлдэхүүн
Цэцэнбилэг
Хамтлагийн гоцлол дуучин 1979 оны 10 сарын 10-нд төрсөн. Солонгос хэлний багш орчуулагч мэргэжилтэй.

Занданхүү
Хамтлагийн гитарчин 1979 оны 12 сарын 7-нд төрсөн. Техникийн мэргэжилтэй. Эхнэр хүүтэй.

Төгөлдөр
Хамтлагийн гитарчин 1975 оны 1 сарын 27-нд төрсөн. Монгол судлаач мэргэжилтэй. Эхнэр, охинтой.

Баясгалан
Хамтлагийн басс гитарчин. 1979 оны 4 сарын 17-нд төрсөн. Эдийн засагч мэргэжилтэй. Эхнэр охинтой.

Одхүү
Хамтлагийн бөмбөрчин. 1981 оны 4 сарын 3-нд төрсөн. Зочид буудал, зоогийн газрын удирдлагын мэргэжилтэй. Эхнэр хүүтэй.

Уран бүтээл
Студийн цомог
"Цэнхэр шувуу" 2004 "Сонор" рекордс
Шөнийн галт тэрэг пянз 12inch 2023

Тоглолт
"Хайлсан шоколад" (2002 оны 4 сар)
"Acoustic Evening" (2004 оны 12 сарын 17, 2005 оны 4 сарын 22)
Шөнийн галт тэрэг LIVE CONCERT 2022 (2022 оны 11 сарын 12)
“Цэнхэр шувуу” цомгийн 20 жилийн ойн хүндэтгэлийн тоглолт (2024 оны 02 сарын 03)
25 жилийн ойдоо зориулсан "Хайлсан Шоколад" Valentine Special тоглолт (2026 оны 2 сарын 14)

Ангилал:Монголын хамтлаг